ปกติจะทานสาขาลาดพร้าวถ้าอยากกินแหนมเนืองต้องมาที่ร้านนี้เลย 
แต่วันนี้ได้มาลองสาขานี้ดูบ้างไม่ค่อยประทับใจเท่าที่ลาดพร้าวครับ 
ส่วนใหญ่เป็นเรื่องบริการมากกว่าอาจเพราะคนเยอะกว่าด้วย

แหนมเนือง
อร่อยตามมาตรฐานครับ แต่วันนี้ไม่มีผักแพว และวันนี้ที่สาขานี้เหมือนจะไม่ค่อยให้ผักให้กลิ่นเช่นสาระแหน่ โหระพาเท่าไหร่ เลยทำให้ความอร่อยโดยรวมตกลงไปพอสมควรเลย ผักขอได้ แต่สิ่งที่ขอไปประมาณ 40% ไม่ได้ต้องขอซ้ำ ตอนหลังเลยเริ่มนอยไม่ค่อยอยากขอแระ

ก๋วยจั๊บกระดูกหมู เหมือนปริมาณจะน้อยกว่าที่ลาดพร้าวเยอะเลยครับ แต่หมูยออร่อยกว่า
เปาะเปี๊ยะทอด อร่อยครับ ไส้เยอะ ทอดได้กรอบดี

ค่าเสียหายรวมน้ำ 220 ครับ อาหารอร่อยแต่หงุดหงิดเรื่องบริการนิดหน่อย ราคาไม่แพง แต่ไม่ถูกใจเท่าสาขาลาดพร้าวที่ใกล้บ้านมากกว่า
